Aprovació conveni  entre l’Ajuntament i el Consell Esportiu del Baix Camp per a la dinamització esportiva als centres educatius de primària, secundària i batxillerat al Baix Camp a través de diferents projectes i programes esportius. 
Amb la finalitat de promocionar la pràctica esportiva en el municipi de Cambrils i valorant la importància d’apropar l’esport tant des del punt de vista social, econòmic i esportiu pel conjunt de la població del municipi, es té intenció de col·laborar amb el Consell Esportiu del Baix Camp, en endavant CEBC, per a l’organització de diferents projectes i programes de dinamització esportiva adreçat als alumnes dels centres educatius del municipi durant l’any 2022.
A tal efecte s’aprova el conveni de col·laboració corresponent en virtut del qual el CEBC esdevé responsable organitzatiu de l’activitat i l’Ajuntament de Cambrils facilita les tasques logístiques, permisos i recursos i  materials del que en disposa que s’especifiquen al conveni adjunt.
Aquest conveni està previst al Pla Estratègic de Subvencions de l’Ajuntament de Cambrils, per als exercicis 2021 i 2022. 
S’emmarca dins l’objectiu estratègic 4 (OE4): “Enfortir i vertebrar l’activitat educativa, cultural, festiva, esportiva i juvenil de la ciutat..”

El conveni instrumenta una subvenció directa de 11.000,00€ a càrrec de la partida 34.34102.48002 Promoció Activitats Esportives Subvenció Consell Esportiu, atesa la justificació d’interès públic i econòmic de l’esdeveniment que organitza el CEBC.
Pel que fa a les edicions 2023-2025 el conveni es configura com un Acord marc que requerirà, en el seu cas, l’aprovació i formalització anual de l’Addenda corresponent a cada edició.
Són d’aplicació els articles 47 i ss de la Llei 40/2015, d’1 d’octubre, els articles 22 i 28 de la Llei 38/2003, de 17 de novembre, General de Subvencions i els articles 19 i ss de l’Ordenança General de Subvencions.
Per tot això

S’ACORDA
APROVAR, per avocació, el conveni de col·laboració entre el l’Ajuntament de Cambrils i Consell Esportiu del Baix Camp per a l’organització de diferents projectes i programes de dinamització esportiva adreçat als alumnes dels centres educatius del municipi durant l’any 2022.
ATORGAR una subvenció directa nominativa al Consell Esportiu del Baix Camp per import de 11.000,00 € a càrrec de la partida 34.34102.48002 Promoció Activitats Esportives Subvenció Consell Esportiu.
APROVAR l’Acord Marc de col·laboració entre l’Ajuntament de Cambrils i el Consell Esportiu del Baix Camp per a les edicions 2023-2025 dels Projectes i Programes de dinamització esportiva adreçat als alumnes dels centres educatius del municipi.


CONVENI DE DINAMITZACIÓ ESPORTIVA ALS CENTRES EDUCATIUS DE PRIMÀRIA,  SECUNDÀRIA I BATXILLERAT AL BAIX CAMP ENTRE L’AJUNTAMENT DE CAMBRILS I EL CONSELL ESPORTIU DEL BAIX CAMP 2022-2025.

REUNITS
D’una part el senyor Oliver Klein Bosquet, que actua en representació de l’Ajuntament de Cambrils, com alcalde segons consta en l’acta de la sessió del Ple de constitució municipal del dia 28 de setembre de 2021. Actua assistida per la secretària general de la corporació. 
 Aquest conveni ha estat aprovat per Decret d’Alcaldia en data 22 de setembre de 2022.
I de l’altra part, el senyor Ernest Aymamí Huguet, que actua en representació del Consell Esportiu del Baix Camp, amb NIF G – 43 058 718 com a president d’aquesta entitat, inscrita en el Registre del CONSELL CATALÀ DE L’ESPORT I L’ACTIVITAT FÍSICA amb el número 63.


MANIFESTEN
I.- L’Ajuntament de Cambrils té un especial interès a desenvolupar projectes i activitats esportives pels alumnes d’Educació Primària, d’Educació Secundària i de Batxillerat.
II.- El Consell Esportiu del Baix Camp organitza a diverses poblacions de la comarca del Baix Camp els projectes i activitats de Trobades de centres d’Ensenyament, el Pla Català d’Esport a l’Escola (PCEE) i Jocs Esportius Escolars de Catalunya– Olimpíada Escolar (JEEC)  .
III.- El Departament d’Educació de la Generalitat i la Secretaria General de l’Esport i de l’activitat Física ha delegat l’organització d’aquests projectes i activitats als consells esportius de Catalunya, i en el cas del nostre municipi, al Consell Esportiu del Baix Camp.
IV.- És d‘interès mutu l’organització dels projectes i activitats esmentades al punt dos i per tant, és necessari establir la regulació específica reflectida en el present conveni. 
V.- La Junta de Govern Local, en sessió del dia 26 de març de 2021  va aprovar el Pla Estratègic de Subvencions de l’Ajuntament de Cambrils, per als exercicis 2021 i 2022. En data 29 de juliol de 2022, s’incorpora subvenció directa nominativa al Consell Esportiu del Baix Camp per la dinamització d’activitats esportives al centres educatius
Vistos els antecedents i que, en el marc de l’activitat de foment, l’Ajuntament té plenes competències en matèria d’activitat esportiva i en la promoció de l’activitat física i l’esport en llur àmbit territorial. 
Així l’Ajuntament  té la voluntat de donar suport al Consell Esportiu del Baix Camp (CEBC) mitjançant una subvenció per l’any 2022,  d’acord amb les següents:





CLÀUSULES

1. Objecte del conveni.

L’objecte d’aquest conveni és establir les condicions de col·laboració per a l’organització a la comarca del Baix Camp dels Projectes i Programes de: Trobades de centres d’Ensenyament, el Pla Català d’Esport a l’Escola (PCEE) i Jocs Esportius Escolars de Catalunya (JEEC) on hi participen alumnes de Cambrils durant l’any 2022.
L’entitat que ostenta l’organització d’aquests projectes és el Consell Esportiu del Baix Camp, amb qui es signarà el present conveni.
Pel que es refereix a l’any 2022 l’aprovació i formalització del conveni de col·laboració instrumenta una subvenció nominativa prevista al Pla estratègic de subvencions i al pressupost de l’exercici 2022. Pel que fa als anys 2023, 2024 i 2025 el conveni es configura com un acord marc que requerirà l’aprovació i formalització anual de l’Addenda corresponent a cada anualitat amb el previ compliment dels requisits legals i pressupostaris.


1. Compromisos del Consell Esportiu del Baix Camp (CEBC):

· El CEBC es constitueix a tots els efectes com a organitzadora i responsable única dels esdeveniments esportius objecte del present conveni i es responsabilitza plenament del seu contingut. 

· Organitzar durant el 2022 els projectes i activitats de: Trobades d’Ensenyament, Pla Català d’Esport a l’Escola (PCEE) i Jocs Esportius Escolars de Catalunya (JEEC) on hi participen alumnes de Cambrils.

· Assumir la direcció, organització i execució dels programes esportius, i en aquest sentit, assumir els costos necessaris ( veure annex 1 ).

· Promoure, dissenyar i difondre l'esdeveniment, tot assumint-ne els costos corresponents.

· Complir en tot moment les disposicions contingudes en les ordenances municipals i les normes i indicacions dels serveis municipals, especialment d'urbanisme, salut pública, patrimoni, mobilitat, seguretat i esports.

· Comptar amb les assegurances de RC d’accidents que l’ ajuntament de Cambrils li requereixi a la signatura del conveni i seran, en tot moment, responsables de vetllar pel bon desenvolupament de les activitats aportant els mitjans necessaris per garantir la seguretat de participants. 

· S’haurà de fer càrrec de la despesa de la mútua esportiva i/o assegurança dels participants del municipi de Cambrils.

· Incloure l’Ajuntament de Cambrils en totes les comunicacions a premsa, radio o altres medis.

· Responsabilitzar-se de la tramitació dels permisos, llicències o autoritzacions que calguin segons el LOPD vigent, en cas de l'enregistrament i retransmissió per televisió i/o plataformes via streaming.

· Lliurar al departament d’Esports de l'Ajuntament de Cambrils, com a col·laborador, d’una memòria d’activitats amb les dades dels participants del municipi. 

· Organitzar a Cambrils, les trobades d’ensenyament de vòlei platja i jocs a la platja així com alguna altra jornada de formació de professors. 

· Deixar les instal·lacions i els diferents espais públics en perfectes condicions. El muntatge i desmuntatge dels elements necessaris per al correcte funcionament, s'hauran de realitzar de forma correcta i sense ocasionar desperfectes.

· Designar un responsable com a interlocutor per a tots els aspectes a tractar amb l’Ajuntament de Cambrils o amb el responsable municipal designat durant el muntatge i desenvolupament de l’activitat, qui actuarà com a comissió de seguiment del conveni i que es reunirà sempre que sigui necessari, a petició de qualsevol de les dues parts.

      Obligacions específiques com a beneficiari d’una subvenció pública
· Destinar la subvenció municipal a la finalitat pactada.
· Justificar davant l’administració el compliment dels requisits i condicions i en particular que no té causa d’incompatibilitat o de prohibició per rebre subvencions d’acord amb l’article 13 de la Llei 38/2003, general de subvencions mitjançant la corresponent declaració responsable.
· Acreditar mitjançant certificat o declaració responsable que es troba al corrent en el compliment de les seves obligacions tributàries i enfront de la seguretat social sens perjudici de l’autorització per tal que l’Ajuntament ho pugui comprovar directament mitjançant les plataformes habilitades a l’efecte.
· Declarar responsablement que no és deutor per reintegrament de subvencions.
· Sotmetre’s a les actuacions de comprovació i control que siguin degudament requerides pels òrgans municipals, aportant la informació necessària en l’exercici d’aquestes actuacions i que estiguin relacionades amb la concessió de la subvenció. La no observança d’aquesta obligació pot donar lloc al reintegrament de la subvenció concedida i a la devolució dels imports percebuts pel beneficiari.
· Comunicar a l’Ajuntament l’obtenció d’altres subvencions, ajudes, ingressos o recursos que financin les activitats subvencionades. Aquesta comunicació haurà d’efectuar-se tan aviat es tingui coneixement i, en tot cas, amb anterioritat a la justificació de l’ampliació donada als fons rebuts.
· Justificar la subvenció atorgada en els temes que es descriuen en la clàusula 5 d’aquest conveni.
· Difondre que l’activitat està subvencionada per l’Ajuntament incloent en tota la documentació, programa imprès, etc. que en el seu cas s’elabori, el patrocini o el logotip de l’Ajuntament de Cambrils.
· En compliment de l’article 3.4b) de la Llei 19/2014, de 29 de desembre de transparència, cas que el 40% dels ingressos anuals  de l’associació  procedeixen de subvencions o ajuts públics, si aquesta quantitat és de més de 5.000€, hauran de complir-se les obligacions de publicitat i transparència que els afecti d’acord amb l’esmentada normativa.

1. Compromisos de l’Ajuntament de Cambrils

· El Departament d’Esports, en representació de l‘Ajuntament, facilitarà els espais de la zona esportiva del regueral per la realització de les trobades d’ensenyament de vòlei platja i de jocs.

· L’Ajuntament de Cambrils es compromet a facilitar el material, necessari pel desenvolupament dels programes i jornades: taules, cadires, carpes, banderoles i altres, segons disponibilitat.

· Tramitar les llicències i permisos municipals, costes i ports en cas necessari per aquelles activitats que diguin a terme a Cambrils.

· L’Ajuntament de Cambrils es farà càrrec de les següent despeses:
- Ambulància i primers auxilis per les jornades de vòlei platja.
- Autobusos pel desplaçaments dels alumnes del municipi.
          - Monitoratge per les diferents jornades organitzades a Cambrils i fora del municipi.

· Atorgar una subvenció directa nominativa al CEBC de 11.000 € a càrrec de la partida 2022 34 34102 48002 Promoció d’ activitats esportives. Subvenció Conveni Consell Esportiu del Baix Camp.

· Donar publicitat a aquest conveni en compliment de les previsions establertes en el Reial Decret 130/2019, de 8 de març, pel qual es regula la Base de Dades Nacional de subvencions i la publicitat de les subvencions i altres ajudes públiques, i l’article 15 de la Llei 19/2014, de 29 de desembre, de transparència, accés a la informació pública i bon govern.


1. Durada i resolució del conveni

1. La durada del conveni és pels Projectes i Programes del 2022 i els següents anys 2023, 2024 i 2025. Pel que fa a les anualitats 2023-2025 caldrà l’aprovació d’ una addenda que inclourà les especificacions concretes que haurà de ser aprovada i formalitzada en el marc del previst a l’últim paràgraf de la clàusula 1 d’aquest conveni

1. Les dates d’execució dels Projectes i Programes  seran entre l’1 de gener i el 31 de desembre de 2022, segons acord amb la resta d’administracions i amb els centres educatius.

1. En cas d’haver-se de suspendre o introduir limitacions a la realització de les activitats motivat per les instruccions/prohibicions/recomanacions de les autoritats, motivades per la gestió de la pandèmia de la Covid-19 no es generarà dret a indemnització.





1. Pagament i justificació:

· L’Ajuntament de Cambrils atorgarà una subvenció directa nominativa al Consell Esportiu del Baix Camp d’ 11.000,00€, a càrrec de la 2022 34 34102 48002 Promoció Activitats Esportives. Subvenció Consell Esportiu. 

· El pagament de la subvenció s'efectuarà contra la presentació de la justificació de l’activitat subvencionada.

· El Consell Esportiu del Baix Camp justificarà la subvenció un cop finalitzat els Projectes i Programes, i abans del 31 de gener de 2023, mitjançant la presentació de la següent documentació a través de la seu electrònica de l’Ajuntament de Cambrils: 

_Compte justificatiu simplificat segons formularis normalitzats, amb ingressos i   despeses, el qual haurà d’incloure el proveïdor, CIF/NIF, concepte, import desglossat (import principal, import de l’IVA i import total de la factura), data factura i data pagament.
_Memòria de l’activitat donant compliment a l’objecte del conveni i resultats assolits.
1. Són despeses subvencionables aquelles que sens dubte responen a la naturalesa de l’activitat subvencionada, que es realitzen durant l’any 2022 i les realitzades abans que es presenti el compte justificatiu. Seran despeses subvencionables les relacionades a l’annex 2 del present conveni.


1. Protecció de dades

De conformitat amb allò que estableix el Reglament General de Protecció de dades de la UE 2016/679 i la Llei Orgànica de protecció de dades i garanties dels drets digitals 3/2018 i en compliment de les obligacions que es deriven d’aquests document, les parts es comprometen a respectar tota la legislació i normativa que resulti aplicable. Les dades personals proporcionades per cadascuna de les parts son confidencials i formen part dels tractaments dels quals cada part n’és titular, amb la finalitat de gestionar el present document, així com proporcionar tota la informació relativa al mateix que se’n derivi.

En particular, i pel cas que en execució de les obligacions del conveni  l’entitat tingui accés a dades personals que siguin responsabilitat de l’Ajuntament, la signatura del mateix implica l’assumpció per l’entitat dels compromisos que en la matèria especifiquen els articles del Reglament (UE) 2016/679 i  28 i 33 de la Llei Orgànica 3/2018, de protecció de dades personals i garantia de drets digitals, en tant que encarregada del tractament d’aquelles dades havent de formalitzar-se, en el seu cas, en el moment de ser necessari tractar aquelles dades personals, el corresponent contracte d’encarregat de tractament de dades entre les parts.




1. Règim jurídic aplicable

En tot allò no previst en aquest conveni serà d’aplicació la Llei 38/2003, de 17 de novembre, General de Subvencions i l’Ordenança general de Subvencions de l’Ajuntament de Cambrils aprovada pel Ple del dia 1.3.05 i publicada al BOPT 123 de 30.5.05, que va ser modificada per acord del Ple del dia 25.6.13 publicat al BOPT 223 de 9.10.13
I en prova de conformitat, les parts signen aquest document.


I en prova de conformitat, les parts signen aquest document, en el lloc i la data assenyalats a la signatura electrònica.



Ajuntament de Cambrils					Consell esportius Baix Camp 
Oliver Klein Bosquet						Ernest Aymamí  Huguet
Alcalde- President       						President

	ANNEX  1



Logística i despeses a càrrec del Consell Esportiu del Baix Camp:
· Disposar de personal tècnic, àrbitres, jutges i personal de suport i muntatge i desmuntatge per la organització dels diferents Projectes i Programes.
· Trofeus i obsequis pels participants.
· Assegurances i taxes.
· Publicitat i propaganda.
· Desplaçament, allotjament i manutenció d’àrbitres, personal tècnics/ques i personal de suport.
· Àpats pels esportistes.
· Material esportiu necessari.
· Equips de so i altres lloguers.



	ANNEX  2



Seran despeses subvencionables les relacionades a continuació:
· Retribucions a personal tècnic i àrbitres, acreditat mitjançant factura i/o nòmina, amb les corresponents retencions d’IRPF.
· Desplaçament del personal tècnic, àrbitres, personal de muntatge i esportistes. 
· Allotjament i manutenció del personal tècnic, personal de muntatge i esportistes.
· Àpats dels esportistes.
· Material esportiu fungible (no inventariable).
· Equipament esportiu.
· Lloguer de maquinària, equips tècnics, vehicles, etc.
· Disseny, material gràfic, publicitat, merchandising, televisió, ràdio i d’altres derivats .
· Reparacions i manteniment de l’equipament esportiu.
· Assegurances, mútues esportives i taxes.
· Trofeus i premis.
· Despeses en mesures de prevenció i seguretat del Covid-19. (personal de control, mascaretes, gel hidroalcohòlic, desinfectant.)


